અમદાવાદ: અમદાવાદની સાબરમતી જેલમાં સુરંગકાંડ બાદ ફુલપ્રૂફ સુરક્ષાની જે વાતો હતી તે એકદમ ખુલ્લી પડી ગઈ છે. હવે જેલમાંથી મોબાઈલ મળવાની ઘટનાઓ સામાન્ય બની ગઈ છે. જેલ તંત્ર અને ગૃહ વિભાગ પણ આ બાબતે કોઈ પણ પ્રકારનો રસ લેવા માગતા ન હોય તેમ જણાઈ રહ્યું છે. સાબરમતી જેલમાંથી વધુ બે મોબાઈલ મળી આવવાની ઘટના બની છે. નવી જેલમાં કોર્ટ રૂમની સામેના ભાગેથી બે મોબાઈલ ફોન, ચાર્જર અને પાંચ બેટરી મળી આવી છે. રાણીપ પોલીસ સ્ટેશનમાં ગુનો નોંધવામાં આવ્યો છે.